**Pur și... simplu**

*Mariana Tasente*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te văd cu ochii închiși

așezi cu blândețe

perdea multicoloră

peste o inimă

ce bate în salturi

bum-bum

buum-buum

zâmbesc, știu că...

te uiți la mine

auzi fâlfâitul

timid al aripilor

de vis spulberat

fâl-fâl

fââl-fââl

mă mângâi

ușor pe suflet

tresar și mă alint

copil cuminte în

trup de femeie

înger

în ger

lumină blândă

lumină lină

soarele-n tindă

te-aduce, te-adună

"Veniți de luați lumină!"